**Balatonendréd Község Önkormányzata Képviselő-testületének 15/2023. (X. 26.) önkormányzati rendelete**

**a kiadások készpénzben történő teljesítésének eseteiről**

Balatonendréd Község Önkormányzat Képviselő-testülete az Államháztartásról szóló 2011. évi CXCV. törvény 109. § (6) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörben eljárva a következőket rendeli el:

**1. A rendelet hatálya**

**1. §**

A rendelet hatálya kiterjed az Balatonendréd Község Önkormányzatára, valamint az önkormányzat irányítása alá tartozó költségvetési szervekre.

**2. A készpénzfizetésre vonatkozó szabályok**

**2. §**

(1) Kiadások a következő esetekben teljesíthetők készpénzben:

*a)* a munkabér, illetmény, közfoglalkoztatásban résztvevők bére, egyéb bérjellegű kifizetések, fizetési előlegek, illetményelőlegek

*b)* a középfokú köznevelési, valamint a gyermek- és ifjúságvédelem különböző intézményeiben, továbbá a felsőoktatási intézményekben a tanulók, hallgatók részére szociális rászorultsági alapon folyósított rendszeres és rendkívüli pénzbeli juttatások,

*c)* a felnőttoktatásban résztvevők részére folyósítható valamennyi pénzbeli juttatás,

*d)* az ellátottaknak és a volt foglalkoztatottaknak, azok hozzátartozóinak nyújtott, juttatások,

*e)* kiküldetési költségtérítés, napidíj,

*f)* készlet- és egyéb beszerzés, kisértékű immateriális javak, tárgyi eszközök beszerzése esetén 500.000 forint értéket el nem érő kiadások,

*g)* az egységes rovatrend K33 szolgáltatási kiadások esetében 500.000 forint értéket el nem érő kiadások,

*h)* a K123 egyéb külső személyi juttatások rovatain elszámolandó, 200.000 forint értéket el nem érő kiadások,

*i)* az f*)-g)* pont szerinti kiadásokhoz kapcsolódóan az egységes rovatrend K351 működési célú előzetesen felszámított általános forgalmi adó és a K67 beruházási célú előzetesen felszámított általános forgalmi adó rovatain elszámolandó kiadások, és az *a)-h)* pont szerinti kiadásokra a foglalkoztatottaknak elszámolási kötelezettséggel adott előlegek esetében

*j)* jogcímtől függetlenül a 200.000 forint értéket el nem érő, fentiekbe be nem sorolható egyéb kiadások.

(2) Az önkormányzat esetében a polgármester, a költségvetési szervek esetében annak vezetője egyedi mérlegelési jogkörben az (1) bekezdésben foglaltakon túlmenően készpénzben történő teljesítésről dönthet, amennyiben a bankszámláról vagy bankkártyáról történő kifizetés akadályba ütközik.

**3. Záró rendelkezések**

**3. §**

Ez a rendelet 2023. november 1-jén lép hatályba.

Balatonendréd, 2023. október 26.

**Késmárki Tibor dr. Friss Attila**

**polgármester jegyző**

Kihirdetve: a Kőröshegyi Közös Önkormányzati Hivatal Balatonendrédi Kirendeltségének hirdetőtábláján 15 napra elhelyezett hirdetménnyel 2023. október 26. napján.

**dr. Friss Attila jegyző**